bedsja
Store norske leksikon,Historie,Verdens historie og samtidshistorie,Afrika,Folkegrupper i Afrika
Bedsja er et folk i ørkenområdet mellom Nilen og Rødehavet i det østlige Sudan, dessuten i Eritrea og det sørlige Egypt. Folketallet anslås til cirka 2 millioner.
Forfedrene bodde i området før 2500 før Kristus, og bedsja viser sterke likhetstrekk med de eldste kjente innbyggerne i Nildalen, til tross for blanding særlig med araberne, som omvendte dem til islam i middelalderen.Språket er det kusjittiske, to bedawie, i sør brukes dessuten det semittiske tigré og helt i nord arabisk.Bortsett fra en del elvedelta-boere som lever av jordbruk, er bedsja nomader, selv om de alle dyrker litt durra. De 14 større og mindre stammene er splittet opp i smågrupper på opptil 14–15 hushold som vandrer med sine kameler, sauer og geiter, i sør også storfe. I senere år har både streng tørke og myndighetenes bosetningspolitikk ført til tilbakegang for nomadismen. Les mer i Store norske leksikon blemmyer Sudans befolkning pastoralisme nomader